

**The Silent Rage**

**Dragony**

**I Abyssick**

**Mystfall**

**Element Zero**

**Κυριακή 23 Φεβρουαρίου 2025**

**Κύτταρο Live (Ηπείρου 48 & Αχαρνών, Αθήνα)**

**Ώρα Έναρξης: 19:00 -** Οι πόρτες ανοίγουν στις **18:30**

Είσοδος: **15€ (προπώληση), 20€ (ταμείο)**

Το **Ghostlands & Ravenlands Festival** είναι ένας νέος θεσμός ο οποίος έχει τις ρίζες του στο **Caravan Of Shadows Festival,** ένα περιοδεύων φεστιβάλ, με τις δυο εκδοχές του να λαμβάνουν χώρα, αρχικά στην πόλη της **Κέρκυρας** και το **Graal** τον **Μάιο** του **2017** και την δεύτερη να πραγματοποιείται τον **Δεκέμβριο** του **2019** στην **Αθήνα** και το **Ίλιον Plus.** Μιας και ακόμα δεν έχει ανακοινωθεί που θα πραγματοποιηθεί το τρίτο του μέρος, τα μέλη των **The Silent Rage** δημιούργησαν το **Ghostlands & Ravenlands Festival,** το οποίο αναμένεται να πραγματοποιείται κάθε χρόνο στην **Αθήνα**, με μπάντες από όλο το φάσμα του μελωδικού και όχι μόνο metal. Η πρώτη του έκδοση πραγματοποιήθηκε το 2023 και το 2025 το φεστιβάλ επιστρέφει δυναμικά

Headliners της βραδιάς θα είναι οι modern power metallers **The Silent Rage,** οι οποίοι δημιουργήθηκαν τον **Φεβρουάριο** του **2006** από τον κιθαρίστα **Νίκο Σιγλίδη** και έκτοτε η μπάντα έχει κυκλοφορήσει ένα full length album (**“The Deadliest Scourge”, 2016)** δυο αυτοχρηματοδοτούμενα **EP (“The Silent Rage”, 2009 & “Harvester Of Souls”, 2011),** ένα **7” [“My Race Won’t Last (2018 Edition)”]** και ένα digital single (**“Harvester Of Souls MMXXI”).** Το δεύτερο άλμπουμ του συγκροτήματος, **“Nuances Of Life”**, κυκλοφόρησε τον **Μάιο** του **2023** από την **Scartlet Records**. Στην μέχρι τώρα πορεία του το σχήμα έχει εμφανιστεί στο πλάι σχημάτων όπως οι **Shadow Gallery,** οι **Rage,** οι **Grave Digger,** οι **Stratovarius,** οι **Rotting Christ,** οι **Temperance,** οι **Primal Fear,** ο **Gus G** & οι **Destruction,** ενώ το **2022** βρήκε την μπάντα να λαμβάνει μέρος στο **Release Athens Festival** στο πλευρό των **Sabaton, Blind Guardian & Epica** ενώ συνεχεία το συγκρότημα πραγματοποίησε εμφανίσεις επί Βρετανικού (**Power Metal Quest Fest, Birmingham),** Αυστριακού **(Dragon’s Cry Festival, Βιέννη)** & Τσεχικού **(Dragon’s Cry Roadshow, Brno)** εδάφους αλλά και άνοιξε τις συναυλίες των **Kamelot** & **Angra/Elegy** στην Αθήνα και συμμετείχε επίσης στο **Horns Up Festival 2024** στα **Τρίκαλα** μαζί με τους **Glacier, Elegy & Astronomica** ανάμεσα σε άλλους. Αυτή την στιγμή το σχήμα δουλεύει πάνω σε νέο υλικό που θα αποτελέσει την τρίτη ολοκληρωμένη τους δισκογραφική δουλειά.

[**Linktree**](https://linktr.ee/thesilentrage)

Οι **Dragony**, οι οποίοι επισκέπτονται **για πρώτη φορά την χώρα μας**, κατάγονται από την **Βιέννη** της **Αυστρίας** και κινούνται στον χώρο του συμφωνικού power metal. Από τον πρώτο τους κιόλας δίσκο, τον **“Legends” (Limb Music, 2012),** προκάλεσαν ποικίλες εντυπώσεις αφού σε αυτόν συμμετείχαν εξέχουσες προσωπικότητες όπως αυτές των **Thomas Buchberger (Serenity)** και **Ralf Scheepers (Primal Fear)** ανάμεσα σε άλλους. Ο δίσκος έλαβε διθυραμβικές κριτικές ανά τα διεθνή μέσα. Το **“Shadowplay” (Limb Music, 2015)** κυκλοφόρησε και βρήκε το σχήμα να το προωθεί περιοδεύοντας μαζί με τους **Gamma Ray** και τους **Serious Black** ανάμεσα σε άλλες σπουδαίες εμφανίσεις που πραγματοποίησαν. Αξίζει να σημειωθεί ότι το πρώτο δείγμα που έδωσε για τον εν λόγω δίσκο στην δημοσιότητα ήταν μια διασκευή πάνω στο **“True Survivor”** του **David Hasselhoff** από το soundtrack της ταινίας **“Kung Fury”**! Βέβαια, στο κομμάτι του δίσκου, **“The Silent Sun”,** μπορεί κανείς να αντιληφθεί και την συμμετοχή του **Zak Stevens (Circle II Circle, Savatage).** Για τον εορτασμό των δέκα χρόνων τους κυκλοφορούν το **EP “Lords Of The Hunt” (Limb Music, 2017)** για να έρθει ένα χρόνο μετά το **“Masters Of The Multiverse”.** Για την προώθηση του, το συγκρότημα παρέα με τους **Serenity** και **Visions of Atlantis** πραγματοποίησαν την **“Symphonic Metal Nights IV”** στα τέλη του **2018**, παίζοντας σε **Αυστρία, Γερμανία, Ολλανδία, Ιταλία, Γαλλία** και **Ουγγαρία** ενώ εν συνεχεία εμφανίστηκαν στο **70.000 Tons of Metal** της επόμενης χρονιάς όπως και στο **Wacken Open Air.** Το **2020** οι **Dragony** υπογράφουν νέο συμβόλαιο συνεργασίας με την **Napalm Records** για την κυκλοφορία του τέταρτου δίσκου τους, **“Viribus Unitis”,** ο οποίος κυκλοφόρησε έναν χρόνο αργότερα. O δίσκος έφτασε στο **#73 των Αυστριακών Top 100 album charts** και στο **#97** των αντίστοιχων **Ελβετικών**! Επιπλέον, το **“Viribus Unitis”** έδωσε στους **Dragony** την υποψηφιότητα για την κατηγορία **“Hard & Heavy”** στα Αυστριακά **Amadeus Music Award 2022**! Τον **Απρίλιο** του **2024** η μπάντα ανακοίνωσε συμβόλαιο συνεργασίας με την **SPV/Steamhammer** για την κυκλοφορία του, **“Hic Svnt Dracones”**, το οποίο ήδη λαμβάνει εξαιρετικές κριτικές ανά τον κόσμο! Τα singles **“Beyond the Rainbow Bridge”** & **“Dragon of the Sea (Sic Parvis Magna)”** αποτελούν ένα εξαιρετικό δείγμα και σίγουρα θα εντυπωσιάσουν με την εμφάνιση τους στο **Ghostlands & Ravenlands**!

[**Linktree**](https://linktr.ee/dragony)

Οι **I Abyssick** είναι ένα metal συγκρότημα από την **Αθήνα**, που δημιουργεί ένα αμάλγαμα έντονων και ατμοσφαιρικών ήχων με heavy ρυθμούς και σκοτεινές μελωδίες. Το συγκρότημα ιδρύθηκε στα τέλη του **2017** από τον **Κωνσταντίνο M. (Forbidden Seed, Starve the Hydra, Atrocity Pioneer)** στις κιθάρες και τα φωνητικά και τον **Άγγελο Σ.** στα τύμπανα. Στο συγκρότημα προστέθηκαν μετέπειτα οι **Γιώργος Π.** και **Stratos VR (Defision)** στις κιθάρες, καθώς και ο **Duffy K.** στο μπάσο. Ορμώμενοι από τις ξεχωριστές τους επιρροές, δημιουργούν έναν ήχο που αντικατοπτρίζει το συλλογικό τους πάθος για το metal και την ατμοσφαιρική μουσική. Το ντεμπούτο τους, **“Ashes Enthroned”**, (που κυκλοφόρησε το **2021** μέσω της **Sleaszy Rider SRL**) εξερευνά θέματα υπαρξιακού τρόμου και κοινωνικής παρακμής, σε ένα ερεβώδες, post-apocalyptic φόντο που συμπληρώνει τον ατμοσφαιρικό ήχο του συγκροτήματος.

[**Facebook**](https://www.facebook.com/IAbyssick) **|** [**Instagram**](https://www.instagram.com/iabyssickband) **|** [**YouTube**](https://www.youtube.com/@IAbyssick) **|** [**Bandcamp**](https://iabyssick.bandcamp.com/album/ashes-enthroned-2) **|** [**Spotify**](https://open.spotify.com/artist/3q6rWw80X0LpNubNHRRscG)

Οι **Mystfall** αποτελούν την καλύτερη πρόταση της χώρας προς την διεθνή σκηνή μιας και συνδυάζουν το παραδοσιακό συμφωνικό metal ήχο και ατμόσφαιρες που χαρίζουν στον ακροατή μια πιο μελοδραματική προσέγγιση. Το πρώτο τους άλμπουμ, το **“Celestial Vision”** κυκλοφόρησε τον **Ιούλιο του 2023** από την **Scarlet Records**, σε σύνθεση και παραγωγή **Διονύση Χριστοδουλάτου (Sorrowful Angels, X-Piral, Floating Worlds)**, με τον οποίο το σχήμα ξεκίνησε να δουλεύει και τον επερχόμενο δίσκο του αυτή την περίοδο. Έκτοτε το σχήμα είχε διάφορες αλλαγές στην σύνθεση του αλλά τώρα επιστρέφουν πιο δυνατοί από ποτέ, πραγματοποιώντας μάλιστα το ντεμπούτο τους επί σκηνής στο **Ghostlands & Ravenlands festival!** Σίγουρα δεν θέλετε να το χάσετε αυτό!

[**Official Website**](https://mystfallofficial.com/) **|** [**Facebook**](https://www.facebook.com/mystfallofficial/) **|** [**Instagram**](https://www.instagram.com/mystfall_official/) **|** [**Spotify**](https://open.spotify.com/artist/4RQLsL6gbI2to1djLoj6oK) **|** [**Bandcamp**](https://scarletrecords.bandcamp.com/album/celestial-vision)

Την βραδιά θα ανοίξουν οι **Element Zero** από την **Αθήνα**. Η μουσική τους είναι μια ποικιλόμορφη μίξη alternative rock με metal στοιχεία, αντλώντας έμπνευση από μια μεγάλη ποικιλία καλλιτεχνών και ειδών, ενώ οι στίχοι τους εκφράζουν συναισθήματα και σκέψεις των εσωτερικών δαιμόνων που κάθε άτομο έχει να παλέψει στην καθημερινή του ζωή, καθώς και κάποιες κοινωνικοπολιτικές ανησυχίες που εγείρονται από τη ζωή σε μια σύγχρονη κοινωνία. Μέχρι στιγμής έχουν κυκλοφορήσει πέντε singles ενώ πρόσφατα κυκλοφόρησαν το πρώτο τους **EP** με τίτλο **“A Place In The World”.**

[**Official Website**](https://www.elementzerotheband.gr/) **|** [**Facebook**](https://www.facebook.com/ElementZero.TheBand) **|** [**Instagram**](https://www.instagram.com/elementzero.theband) **|** [**YouTube**](https://www.youtube.com/@ElementZeroTheBand) **|** [**Spotify**](https://open.spotify.com/artist/3jnQ9ia5yrORPi9zF7exXg)

**Ώρα έναρξης:** 19:00 (Οι πόρτες ανοίγουν 18:30)

**Τιμή εισιτηρίου:** 15 Ευρώ (προπώληση), 20 Ευρώ (ταμείο)

**Προπώληση εισιτηρίων:**

**Φυσική διάθεση εισιτηρίων:** Μέσω των συγκροτημάτων & **αποκλειστικά** στα **Monsterville (Αγίας Ειρήνης 13, Αθήνα) & Symbolic Π Studio (Κανάρη 30, Ηλιούπολη)**

**Ηλεκτρονική διάθεση: thesilentrage.com** (με επιβάρυνση +10% στον αγοραστή)

***\*\*Οι πρώτοι πενήντα (50) που θα αγοράσουν το εισιτήριο τους, από οποιοδήποτε συγκρότημα ή ηλεκτρονικά, θα παραλάβουν αναμνηστική πένα κιθάρας του φεστιβάλ, προσφορά της PickMe-Custom Picks, κατά την είσοδο τους στο φεστιβάλ\*\****

***FB Official Event:*** [***https://www.facebook.com/events/9485990924749871/***](https://www.facebook.com/events/9485990924749871/)

***FB Official Page:*** [***https://www.facebook.com/ghostlandsandravenlandsfest***](https://www.facebook.com/ghostlandsandravenlandsfest)

***Instagram Official Page:*** [***https://www.instagram.com/ghostlandsandravenlandsfestiv/***](https://www.instagram.com/ghostlandsandravenlandsfestiv/)

***Linktree:*** [***https://linktr.ee/ghostlandsandravenlandsfest***](https://linktr.ee/ghostlandsandravenlandsfest)

**#ghostlandsandravenlandsfest #ghostlandsandravenlandsfest2025 #kyttarolive #athens #greece #thesilentrage #dragony #iabyssick #mystfall #elementzero**

**Χορηγοί Εκδήλωσης**

**Tetragrammaton | Copy Cat | Pick-Me Custom Picks**

**Χορηγοί Επικοινωνίας**

**Afternoiz | All Time Metal | Altars Of Metal | Behind The Veil | Depart | Flight Of Pegasus | Golden Rules | Greekrebels | Keysmash | Loco Radio Live | Metal Nuovo | Metal Radio | Metalview | Myth Of Rock | Rock Attitude | Rock Hard | Rock Overdose | Rockha Radio | Rockpages.gr | Rockway | Sin Radio | Soundcheck Network | The Gallery | Thrace Metal Legion**